Program 81/82

Program 81, senere Program 82, var et nyveiv-band fra Bergen.

Etter en selvtitulert mini-LP og LP-en Prøv å nå fram... som begge kom i 1981, ble vokalist «Pjusken» erstattet av Kate Augestad. Ved årsskiftet skiftet de navn til Program 82. De la samtidig om til engelske tekster og ga ut LP-en Pictures. Ved neste årsskifte valgte de imidlertid å beholde navnet, og de gikk igjen over til norske tekster. Slippe fri fra 1983 ble bandets siste plate.

Selv om bandet ga ut fire plater på Åge Aleksandersens plateselskap Norsk Plateselskap, fikk det aldri noen stor kommersiell suksess utover i Bergen. Både Hovland, Kalvenes og Augestad har siden vært innom en rekke ulike band og prosjekter i byen, mens Urstad har fortsatt som lydkunstner.

Diskografi 
1981: Program 81 (EP, 4 spor komponert av Nicolay Leganger og Kåre Kalvenes, innspilt i Bruce Studio)
1981: Prøv å nå fram... (Norsk Plateselskap A/S)
1982: Pictures (Norsk Plateselskap A/S)
1983: Slippe fri (Pro-Gram-O’Phone3)

Medlemmer 
Christian Lund – trommer
Frank Hovland – bassgitar
Maia Urstad –  gitar
Kåre Kalvenes – gitar
Arne Moe Vindedal – perkusjon
Marianne «Pjusken» Sletten – vokal
Kate Augestad – vokal
Nicolay Leganger – tekstforfatter

Eksterne lenker 
 

Norske rockegrupper